इंदौर में शुक्रवार शाम एक महिला ने पारिवारिक तनाव के चलते चौथी मंजिल से कूदकर जान दे दी। महिला की मौके पर ही मौत हो गई।जानकारी अनुसार घटना शाम चार बजे के करीब की है। गीतानगर स्थित रैम्बो अपॉर्टमेंट एक नव विवाहित ने चौथी मंजिल से छलांग लगा दी। महिला अपने चाचा के घर कुछ समय पहले ही आई थी।उसके पति विदेश में एक निजी कंपनी में काम करते हैं। शादी के कुछ दिनों बाद से ही पति ने उससे दूरी बना ली थी, जिसके बाद से वह डिप्रेशन में थी। मन बहलाने के लिए ही कुछ समय पहले उसे परिजनों ने चाचा के यहां इंदौर भेजा था। मौके पर पहुंची पलासिया पुलिस ने बॉडी को अस्पताल भिजवाया है। उनका कहना है कि महिला के बारे में अभी कुछ जानकारी नहीं मिली है। पूछताछ की जा रही है।